Kenny Perry

Kenny Perry (født 10. august 1960) er en amerikansk profesjonell golfspiller.

Perry er født i Elizabethtown i Kentucky og gikk på Western Kentucky University. Han ble profesjonell i 1982. Karrieren hans utviklet seg sakte men jevnt. Han ble ikke medlem av PGA-touren før i 1987, og i de første årene hadde han problemer med å beholde medlemsstatusen. Han tok sin første seier på touren i det prestisjefylte Memorial Tournament i 1991. To nye seire fulgte i løpet av 1990-årene, og enda en seier i 2001. I sesongen han fylte 48, i 2008, vant han 3 turneringer, og spilte i Ryder Cup for første gang. Han har vært blant de ti beste på verdensrankingen i golf i en periode på 50 uker mellom 2003 og 2005. Han tok sin fjortende seier på touren i 2009 i Travelers Championship.  

Perry er den høyest rangerte på lista over mest inntjente penger i karrieren på PGA-touren uten en major-seier.  Han har to andreplasser, PGA Championship i 1996 og Masters i 2009, begge tapt i omspill om seieren, som beste majorplasseringer.

 Seire på PGA-touren 
 1991: The Memorial Tournament
 1994: New England Classic
 1995: Bob Hope Chrysler Classic
 2001: Buick Open
 2003: Bank of America Colonial, The Memorial Tournament, Greater Milwaukee Open
 2005: Bay Hill Invitational, Bank of America Colonial
 2008: The Memorial Tournament, Buick Open, John Deere Classic
 2009: FBR Open, Travelers Championship

 Eksterne lenker 


Kategori:Golfspillere fra USA
Kategori:Personer fra Hardin County i Kentucky
Kategori:Personer fra Simpson County i Kentucky
Kategori:Fødsler i 1960